User:Abdullah Al Shamim/sandbox

Pond Acquaculture /pɒndˈækwəkʌltʃə(r)/ (ধারাবাহিক পুকুরে মাছ চাষ নির্দেশনা) পুকুরে মাছ চাষঃ মাছ চাষের কোন ধরা বাঁধা নিয়ম নেই। তারপরও মাছ চাষে বৈজ্ঞানিক এবং উত্তম পদ্ধতি আপনাদের সাথে ধারাবাহিক ভাবে শেয়ার করবো আমরা। আমরা পুকুরে মাছ চাষ, খাঁচায় মাছ চাষ, এবং ট্যাঙ্ক এ মাছ চাষের পদ্ধতি

১)জমি নির্বাচনঃ

 যাতায়াতের সুব্যাবস্থা থাকতে হবে।  জমিতে যেন সূর্যের আলো পৌঁছায়।  চারপাশে বড় গাছপালা থাকা যাবেনা।  পানি সরবরাহের ব্যাবস্থা থাকতে হবে।  মাটি খুব অল্প পরিমাণ পলি ও কাদার মিশ্রণ হলে ভাল।  মাটির pH নুন্যতম ৬.৮ থেকে ৮.৫ এর মধ্যে থাকলে খুব ভাল।  পুকুর বাড়ির আশেপাশে হলে দেখাশোনার সুবিধা হবে অথবা দূরে হলে নিরাপত্তা ব্যাবস্থা জোরদার করতে হবে।  জমির আশেপাশে যেন ময়লা আবর্জনার কোন উৎস না থাকে সে দিকে খেয়াল রাখতে হবে।  বন্যার পানি প্রবেশ করবেনা এমন জমি বেছে নিন।  রাজনৈতিক প্রভাব মুক্ত জমি নির্বাচন করুণ।  শ্রমিক সবসময় হাতের নাগালে পাওয়া যাবে এমন জায়গা নির্বাচন করুণ।

২)পুকুর খননঃ

 নার্সারি পুকুর ২০-৩০ শতক, ৩-৪ ফুট গভীরতার হওয়া উত্তম।  চাষের পুকুর ৫০ শতক থেকে ১ একর এর বেশি না হওয়া ভাল, এতে পুকুর পরিচর্যা করতে সুবিধা হবে।  পুকুরের পাড়ের ঢাল ও উচ্চতার অনুপাত = (১.৫-২) : ১ (উচ্চতা ১ মি. হলে ঢাল ১.৫ - ২ মি. হবে)।  নার্সারি পুকুরে পানি থাকবে ৩-৪ ফিট।  পুকুরে ৪-৬ ফিট পানি রাখার মত গভীর করতে হবে। পাশাপাশি পুকুরের পাড় পানির উপরের স্তর থেকে ২ ফিট উপরে থাকবে।  পুকুরের তলদেশ কিনারা থেকে ক্রমান্বয়ে মাঝখানটা ঢালু হবে।  পুকুরের মাঝখানে ১.৫-২ মি. ব্যাসার্ধের ও ১ ফিট গভীরতার একটি বেসিন খনন করলে আপনার মাছ ধরতে সুবিধা হবে।  পাড়ের ক্ষয় ও পানির ঘোলাত্ত কমানোর জন্য পাড়ের ঢাল মোটা প্লাস্টিকের শিট অথবা কার্পেট দিয়ে ঢেকে দিতে পারেন।  পুকুরের তলদেশে ৬ সে.মি. এর বেশি কাদা থাকলে তা রোদে শুকিয়ে নিন।  হঠাৎ বন্যার প্রকোপ, পশু ও অন্যান প্রানির আক্রমণ থেকে বাঁচার জন্য পুকুরের চারদিকে নেটিং করতে হবে। পানকউডি, বক ও অন্যান্য পাখি পুকুরে প্রবেশ করলে তাদের সাথে রোগ জীবাণুও আসতে পারে। তাই পুকুরের উপরে ও নেটিং করে নিন।  পুকুরে পানি প্রবেশপথ (Inlet) ও পানি বাহির (Outlet) করে দেওয়ার জন্য আলাদা পাইপ থাকতে হবে। প্রবেশপথের পাইপ একটু উপরের দিকে হয় এবং পানি বাহিরে যাওয়ার পথ টা একটু নিচের দিকে হয়।  পুকুরের পানির উপরিতলের আরো ১ ফিট উপরে একটা ১ ফিট ব্যাসের পাইপ বসিয়ে নিন যাতে অতিরিক্ত বৃষ্টি হলেও খুব দ্রুত পানি বেরিয়ে যেতে পারে।

৩)পুকুর প্রস্তুতকরণঃ

ক)নতুন পুকুরের ক্ষেত্রেঃ ---  পুকুর কড়া রোদে ২-৩ দিন শুকানোর পর রোদেলা দিনে, পুকুরের মাটির pH ৬.৫ বা এর নিচে থাকলে প্রতি শতকে ১.৫ কেজি হারে চুন (পাথুরে চুন) প্রয়োগ করতে হবে। pH ৭.০ থাকলে ১ কেজি। এর উপরে থাকলে মাটিতে চুন না দিলেও চলবে।  পুকুরে শতকে ২-৩ কেজি কমপোস্ট সার দিন, যদি না থাকে তাহলে শুকনো গোবর দিন।  চুন দেওয়ার ৩-৪ দিন পর পানি দিন। পানি ভূগর্ভের হলে পরিশোধন না করলেও চলবে কিন্তু পানি যদি খাল, নদী, বিল, লেক অথবা অন্য কোন জায়গা থেকে নিন তাহলে পরিশোধন করে নিতে হবে।  এবার আবার চুন প্রয়োগ করতে হবে। পুকুরের পানির pH ৭.০ এর কাছাকাছি হলে শতকে ১ কেজি পাথুরে চুন পানিতে আগে গুলিয়ে তারপর দিবেন। pH ৭.৫ এর কাছাকাছি থাকলে ২৫০ গ্রাম/শতক।  পুকুরে ২৫০ গ্রাম/শতক নাইট্রোজেন সার(ইউরিয়া), ৩০০ গ্রাম/শতক ফসফরাস(টি এস পি), ২০০ গ্রাম/শতক পটাশ সার দিন।  এরপর ৭ দিন অপেক্ষা করুণ । তারপর পানির রঙ হালকা সবুজ হলে পোনা মজুদ করুণ।

খ)পুরাতন পুকুরের ক্ষেত্রেঃ -  প্রথমে ৭ দিন কড়া রোদে পুকুর শুকিয়ে নিন।  এরপর রোদেলা দিনে শতকে ১ কেজি হারে পাথুরে চুন দিন। ১ দিন পর শতকে ১-২ কেজি করে কমপোস্ট অথবা শুকনা গোবর দিন।  ৩-৪ দিন পর বিশুদ্ধ পানি পুকুরে দিন। এক্ষেত্রে Biofilter ব্যাবহার করতে পারেন।  এবার আবার চুন প্রয়োগ করতে হবে। পুকুরের পানির pH ৭.০ এর কাছাকাছি হলে শতকে ৫০০ গ্রাম পাথুরে চুন পানিতে আগে গুলিয়ে তারপর দিবেন। pH ৭.৫ এর কাছাকাছি থাকলে ২৫০ গ্রাম/শতক।  পুকুরে ২০০ গ্রাম/শতক নাইট্রোজেন সার(ইউরিয়া), ২৫০ গ্রাম/শতক ফসফরাস(টি এস পি), ১৫০ গ্রাম/শতক পটাশ সার দিন।  এরপর ৭ দিন অপেক্ষা করুণ । তারপর পানির রঙ হালকা সবুজ হলে পোনা মজুদ করুণ। ধারাবাহিক মাছ চাষ নির্দেশনাঃ

৪)পরিচর্যাঃ

 পুকুরের পাড়ের আগাছা যেন না জন্মায়।  আপনার পুকুরের পাড় যদি বড় হয় তাহলে সেখানে সবজি চাষ করে সেটাকে কাজে লাগাতে পারেন।  মাছের দৈহিক ওজন হিসেব করে খাবার দিবেন। মনে রাখবেন, আপনি যদি বাড়তি খাবার দেন তাহলে সেটা অ্যামোনিয়া গ্যাস সৃষ্টি করবে। পানির গুনগত মান খারাপ হবে এবং মাছ মারা যাবে।  খাবার এর পরিমাণ ঠিক আছে কিনা সেটা বোঝার জন্য খাবার ট্রে ব্যবহার করতে পারেন।  বাগদা চিংড়ি এর ক্ষেত্রে প্রতিদিন নুন্যতম ১০% পানি পরিবর্তন করতে হবে। গলদা চিংড়ির ক্ষেত্রে ৭ দিন পরপর ১০% পানি পরিবর্তন করতে হবে।  বৃষ্টির কারনে পানি ঘোলা হলে ১-২ দিন অপেক্ষা করুণ। এর মধ্যে পানি পরিষ্কার না হলে আগে pH(pH মিটার দিয়ে) মাপুন। pH যদি ৭ এর কাছাকাছি হয় তাহলে ৫০০ গ্রাম/শতক চুন দিন। যদি pH ৭.৫-৮.০ এর কাছাকাছি থাকে তাহলে ৫০০ গ্রাম/শতক জিপসাম দিন। যদি pH ৮.৫ এর কাছাকাছি থাকে তাহলে ২০০ গ্রাম/শতক ফিটকিরী দিলেই পানির ঘোলাত্ব কমে যাবে এবং pH ও নিয়ন্ত্রনে থাকবে। অন্য কারনে ঘোলা হলেও একই পদ্ধতি অনুসরণ করুণ।  পুকুরের pH কমে গেলে উপরের নিয়মে চুন এবং বেড়ে গেলে ফিটকিরী অথবা ভেষজ উপাদান কচি তেঁতুল পাতার রস ব্যবহার করুণ।  পুকুর নেটিং করা থাকলে পুকুরে প্রবেশ করার পথে ফুট বাথ (একটা গর্তে ক্লোরিন পানি রাখা, পুকুরে প্রবেশ করার সময় এখানে পা ডুবিয়ে যেতে হবে) রাখতে পারেন। এতে আপনার সাথে আসা রোগজীবাণু পুকুরে প্রবেশ করবেনা।  পুকুরের পানি হালকা সবুজ থাকলে সার দেওয়ার দরকার নেই। যদি হালকা সবুজ না থাকে তাহলে ১৫ দিন পরপর ১কেজি/ শতক কমপোস্ট সার দিন অথবা বিভিন্ন খাবার এর উপাদান(সরিষার খৈল, চিটাগুড়, ভুষি) ২ দিন পানিতে ভিজিয়ে রেখে সেগুলোর রস দিন।  ১৫ দিন পর পর মাছের বৃদ্ধি এবং মাছের গায়ে পিচ্ছিল আবরণ আছে কিনা দেখুন।  পুকুরের নিচ থেকে যদি বুদবুদ উঠে তাহলে হররা টানুন এবং এর পর ২৫-৫০ % পানি পরিবর্তন করুণ।  মাছ যদি খাবি খায় তাহলে বুঝবেন আপনার পুকুরে অক্সিজেন কম এবং মাছের ঘনত্ব বেশি। তাই অক্সিজেন সরবরাহের ব্যবস্থা করুণ। তবে ভোর বেলা পানিতে অক্সিজেন কম থাকে বলে সব পুকুরেই ভোরে মাছ খাবি খায়।

৫) মজুদকরনঃ

সাধারণ বিষয়াবলীঃ  পোনা মজুদ করার খুব ভাল সময় সকাল ৯ টার আগে। বিকেল ৪ টার পর ও করার যেতে পারে। জরুরী অবস্থায় রাতে ও করতে পারেন। তবে দুপুরে না করাই ভাল।  পুকুরের পানি ঘোলাটে থাকলে পানি পরিষ্কার হওয়ার পর পোনা মজুদ করবেন।  পোনা মজুদ করার আগে পলি ব্যাগ পুকুরে ২০-৩০মিনিট ভাসিয়ে রাখুন। এরপর ব্যাগ এর মুখ খুলে দিন। তারপর দেখবেন পোনা নিজে নিজেই চলে যাবে পুকুরে। যদি অন্য কোন ভাবে পোনা নিয়ে আসেন তাহলে আগে পুকুরের পানির সাথে আপনি যে পানিতে মাছ নিয়ে এসেছেন সেটা খাপ খাইয়ে নিন। এক্ষেত্রে ধীরে ধীরে পাত্রে পুকুরের পানি প্রবেশ করালে ২০ মিনিটের মধ্যে ঠিক হয়ে যাবে।  পোনা মজুদ করার আগে যেখান থেকে পোনা নিয়ে আসবেন সেখানকার পোনা সুস্থ আছে কিনা দেখে নিন। চিংড়ি এর ক্ষেত্রে PCR টেস্ট করে নিন। এছাড়া শিং, মাগুর এর ও PCR টেস্ট করা যায়। এক্ষেত্রে আঞ্চলিক BCSIR, BFRI ল্যাবরেটরি এর সাহায্য নিতে পারেন। মনে রাখবেন, রোগমুক্ত পোনা মাছ চাষের অন্যতম প্রধান শর্ত।  পোনা পানিতে ছাড়ার আগে যদি ১ (২০ লিটার) বালতি পানিতে ৫০ গ্রাম লবন দিয়ে তাতে ২-৩ মিনিট চুবিয়ে নেন তাহলে পোনার গায়ে লেগে থাকা জীবাণু ধ্বংস করা সম্ভব।

৬)পোনা মজুদকরন ঘনত্বঃ (পুকুরের গড় গভীরতা ৪ ফুট হিসেবে)

ক) পলি কালচারঃ

 রুই(৩০ টি),কাতলা(২৫ টি),ম্রিগেল(৩০ টি),কালিবাউস(৩০ টি) প্রতি শতকে।  সরপুঁটি(৩০ টি), কমন কার্প(৩০ টি), সিলভার কার্প(২৫ টি), বিগহেড কার্প(২০ টি), প্রতি শতকে।  রুই(২০ টি), সরপুঁটি(৩০ টি), তিলাপিয়া(৪০-৫০ টি), ম্রিগেল(২০ টি) প্রতি শতকে।  তিলাপিয়া(৫০-৬০ টি), কমন কার্প(১৫-২০ টি), ম্রিগেল(১৫ টি), কালিবাউস(১০ টি), গনিয়া(২০ টি), প্রতি শতকে।  চিতল(৪০-৫০ টি), ফলি(৫০-৬০ টি)প্রতি শতকে।  শিং(৫০ টি), মাগুর(৫০ টি), পাঙ্গাস(২০ -৩০ টি) প্রতি শতকে।  শিং(৭৫-১০০ টি),মাগুর(৭০-৮০ টি) প্রতি শতকে।  শিং(৫০-৬০ টিৎ,মাগুর(৪০-৫০ টি), গুলশা ট্যাংরা(৫০-৬০ টি) প্রতি শতকে। এগুলোর কোন বাঁধা ধরা নিয়ম নেই। আপনি চাইলে নিজের মত সাজাতে পারেন। তবে শিং,মাগুর ছাড়া বাকি মাছের ক্ষেত্রে সর্বমোট ১২০-১৪০ টি হল উত্তম। এর বেশি হলে মাছের বৃদ্ধি কমে যাবে এবং পানির গুনগত মান তারাতারি খারাপ হয়ে যাবে।

খ)মনো কালচারঃ (শতক প্রতি ঘনত্ব)

 শিং ১৫০ -২০০।  মাগুর ১৪০-১৮০ টি।  গুলসা ট্যাংরা ১৮০-২২০ টি।  পাঙ্গাস ১০০-১২০ টি।  পাবদা ১৮০ -২০০ টি।  তিলাপিয়া ১২০- ১৫০ টি।  কই ১৫০-১৮০ টি।  গলদা চিংড়ি ১৫০-১৮০ টি।  বাগদা চিংড়ি (উপকূলীয় অঞ্চলে, ১০-১২ ppt salinity) ১৫০-২০০ টি। আপনি এর চাইতে আরও অনেক বেশি ঘনত্বে মাছ চাষ করতে পারেন। তবে সেক্ষেত্রে আপনাকে অতিরিক্ত অক্সিজেন সরবরাহ করতে হবে। এছাড়া উন্নত আরও পদ্ধতি আছে সেক্ষেত্রে ব্যক্তিগত ভাবে যোগাযোগ করতে পারেন। ধারাবাহিক মাছ চাষ নির্দেশনাঃ

৭)মাছের খাবারঃ

 আপনি যদি সঠিকভাবে মাছকে খাবার সরবরাহ করতে না পারেন তাহলে আপনার মাছ দেরিতে বৃদ্ধি পাবে এবং পুষ্টিজনিত রোগে ভুগবে। তাছাড়া অতিরিক্ত খাবার প্রয়োগ সৃষ্টি করতে নানান সমস্যা।

 আমাদের পরামর্শ হল আপনি আঙ্গুলি পোনা অথবা ২ মাস বয়সের পোনা মজুদ করবেন এবং মজুদ করার সময় অবশ্যই মাছের ওজন নিবেন। মজুদ পরবর্তী খাবার এর পরিমাণ নিচে দেওয়া হলঃ  মজুদের পর থেকে ১৫ দিন পর্যন্ত মোট ওজনের ৮ % (মানে ১০০ কেজি পোনা মজুদ করলে ৮ কেজি খাবার প্রতিদিন)। প্রতিদিন ৮ কেজির সাথে ১০০ গ্রাম করে বারাতে থাকবেন  ১৫ দিন পর মাছের ওজন নিবেন। ১৫ তম দিন থেকে ৩০ তম দিন পর্যন্ত মোট ওজনের ৬ %(মানে ২০০ কেজি মাছ থাকলে ১২ কেজি করে প্রতিদিন )। প্রতিদিন ১২ কেজির সাথে ১৫০ গ্রাম করে বারাতে থাকবেন।  ১ মাস পর ওজন নিবেন। ১ মাস থেকে ৪৫ তম দিন পর্যন্ত মোট ওজনের ৫ % (মানে পুকুরে মোট ৪০০ কেজি মাছ থাকলে প্রতিদিন ২০ কেজি করে)। প্রতিদিন এই ২০ কেজির সাথে ২০০ গ্রাম করে বারাতে থাকবেন।  ৪৫ তম দিন আবার ওজন নিবেন। ৪৫ তম থেকে ২ মাস বয়স পর্যন্ত দেহের ওজনের ৪ % খাবার দিবেন(মানে পুকুরে মোট ৮০০ কেজি মাছ থাকলে ৩২ কেজি করে প্রতিদিন)। এই ৩২ কেজির সাথে প্রতিদিন ৩০০ গ্রাম করে যোগ করবেন।  ২মাসে আবার ওজন নিন। ২ মাস থেকে ২ মাস ১৫ তম দিন পর্যন্ত মোট ওজনের ৩% প্রতিদিন(মানে পুকুরে মোট ১৫০০ কেজি মাছ থাকলে প্রতিদিন ৪৫ কেজি)। এই ৪৫ কেজির সাথে প্রতিদিন ৫০০ গ্রাম করে যোগ করবেন।  ২ মাস ১৫ দিন থেকে মাছ বিক্রির আগ পর্যন্ত ২% প্রতিদিন (মানে পুকুরে ২ মাস ১৫ তম দিনে ৩০০০ কেজি মাছ থাকলে প্রতিদিন ৬০ কেজি)। আপনি এরপর বিক্রি করার আগ ৭ দিন পর পর ওজন নিবেন এবং মোট ওজনের ২% করে হিসাব করে খাবার দিবেন।

 খাবার প্রতিদিন ২ বার দিতে হয়। সকাল ৮ টার দিকে ও বিকেল ৪ টার দিকে। ১ দিনের মোট খাবারকে ২ ভাগে ভাগ করবেন। প্রতিদিন নির্দিষ্ট সময়ে নির্দিষ্ট জায়গায় খাবার দিবেন।

 খাবার কম বা বেশি হচ্ছে কিনা সেটা বুঝার জন্য খাবার ট্রে ব্যবহার করতে পারেন(ডুবন্ত খাবার এর ক্ষেত্রে)।

 আপনি যদি কেনা খাবার ব্যবহার করেন সেক্ষেত্রে ২ ধরনের খাবার আছে। ভাসমান এবং ডুবন্ত। ভাসমান টাই ব্যবহার করা ভাল তবে এর দাম টা একটু বেশি। এক্ষেত্রে ১ম ১৫ দিন স্টারটার, ১৫ দিন থেকে ২ মাস ১৫ দিন পর্যন্ত গ্রোয়ার এবং এরপর থেকে শেষ পর্যন্ত ফিনিশার ব্যবহার করবেন।

 খাবার যদি নিজে বানান সেক্ষেত্রে আপনি কেনা খাবারের চেয়ে অনেক কম দামে খাবার বানাতে পারবেন। এক্ষেত্রে ভিন্ন ভিন্ন প্রজাতির জন্য ভিন্ন ভিন্ন খাবার এর ফর্মুলা ব্যবহার করতে হয়। পাশা পাশি খাবার বানানোর মেশিন কিনতে হবে। এটা কম খরচেই করতে পারবেন। আপনার পুকুর বা প্রোজেক্ট যদি বড় হয় সেক্ষেত্রে আপনি নিজে খাবার বানানোই উত্তম।

 কেউ নিজে খাবার বানাতে চাইলে আমাদের সাথে যোগাযোগ করতে পারেন অথবা নিকটস্থ উপজিলা মৎস্য কর্মকর্তা এর সাথে যোগাযোগ করুন।

৮)মাছ আহরণ এবং বাজারজাতকরণঃ

 আপনি কত কেজি মাছ আহরণ করবেন তা ঠিক করুণ।  আপনি যেই আরতে মাছ বিক্রি করতে চান সেখানে মাছের দর কত খোঁজ নিন। অন্য আরতে ও খোঁজ নিয়ে দেখুন কোন আরতে মাছের দর বেশি।  আরতে সাধারণত সকাল ৫-৬:০০ টার মধ্যে মাছ কেনাবেচা শেষ হয়ে যায়। তাই আপনার পুকুর থেকে আরতের দূরত্বের উপর নির্ভর করবে আপনি কখন জাল দিবেন।  বেশি মাছ তুলতে হলে রাত ২ টা এবং অল্প মাছ তুলতে রাত ৩ টার দিকে জাল দিতে পারেন।  বেড় জাল ই সাধারণত ব্যবহার করা হয়ে থাকে। জালের মেশ সাইজ বড় হলে ছোট মাছ ক্ষতিগ্রস্ত হবেনা। আপনি কতকেজি ওজনের মাছ তুলতে চান সেই অনুযায়ী জাল ঠিক করবেন।  সম্পূর্ণ মাছ আহরণ করতে সেচ দিতে হবে। তবে পর্যায়ক্রমে জাল দিয়ে মাছ কমাতে হবে(বড় পুকুরের ক্ষেত্রে)।  জাল দেওয়ার পর রোগাক্রান্ত মাছ যদি থেকে থাকে সেগুলো আলাদা করে ফেলুন।  মৃত অবস্থায় বিক্রয় করতে বরফের ব্যাবস্থা করুণ। বরফ মাছের গুনগত মাছ ভাল রাখবে। খুব শিতে ২-৩ ঘণ্টার জন্য বরফ না দিলেও চলবে।  জীবিত বিক্রয় করতে চাইলে পানি ভর্তি ড্রাম ব্যাবস্থা করুণ এবং ড্রামে এয়ার ব্লয়ার এর ব্যাবস্থা করুণ। এখন অবস্য জীবিত মাছ পরিবহণের জন্য বিশেষ ধরণের ট্রাক পাওয়া যায়। এছাড়া বিভিন্ন ওষুধ কোম্পানির অক্সিজেন মিক্সার পাউডার পাওয়া যায়।  মাছ আহরণের ১ দিন আগে খাবার দেওয়া বন্ধ রাখুন। অনেকে বড় পুকুরের ক্ষেত্রে ১০-১৫ দিন টানা জাল দেন। সেক্ষেত্রে ২-৩ দিন পর পর ১-২ দিন জাল দেওয়া বাদ দিন।  আপনি লোকাল কোন দোকানেও চাইলে জীবিত এবং মৃত মাছ বিক্রি করতে পারেন। এর ফলে মার্কেট চেইন ছোট হবে এবং আপনার লাভ বেশি হবে।  বৃষ্টির দিনে এবং প্রচণ্ড শিতে জালে মাছ কম আসে, তাই সেটা খেয়াল রাখবেন।  একই সাইজের মাছ একই খাঁচায় রাখুন, তাহলে সঠিক দাম পাবেন।  অনেকে হঠাৎ টাকার দরকার হয়। সেক্ষেত্রে আপনি লোকাল অল্প মাছ হলে বাজারেই বিক্রি করতে পারেন।  চিংড়ি মাছের ক্ষেত্রে সকাল ৮-৯ টার দিকে জাল দেওয়া হয়। চিংড়ির পরিমাণ বেশি হলে সেক্ষেত্রে অবশ্য আরতে বিক্রয় হয়না। বিভিন্ন প্রোসেসিং প্ল্যান্ট এর ক্রেতা চক্র আছে। এই ক্রেতা চক্রের কাছে আবার অন্য এক চক্র চিংড়ি সাপ্লাই দেয়।